SET ปิดเช้าเด้ง 13 จุด รับข่าวผลเจรจาการค้าสหรัฐฯ-จีนสดใส ราคาน้ำมันดิบพุ่ง
SET ปิดเช้าเด้ง 13 จุด รับข่าวผลเจรจาการค้าสหรัฐฯ-จีนสดใส ราคาน้ำมันดิบพุ่ง โดยดัชนีปิดตลาดเช้านี้ที่ระดับ 1,743.24 จุด เพิ่มขึ้น 12.90 จุด หรือ 0.75 จุด มูลค่าการซื้อขาย 3.52 หมื่นล้านบาท
1 ก.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,743.24 จุด เพิ่มขึ้น 12.90 จุด หรือ 0.75 จุด มูลค่าการซื้อขาย 3.52 หมื่นล้านบาท
10 หุ้นดันดัชนีเช้านี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยเช้านี้ปรับขึ้นสอดคล้องตลาดหุ้นทั่วโลก โดยตลาดหุ้นในภูมิภาคเอเชียดีดตัวตามดาวโจนส์รับผลเจรจาการค้าสหรัฐ-จีนออกมาเป็นบวก และราคาน้ำมันดิบก็ปรับตัวสูงขึ้น จากความคาดหวังการประชุมกลุ่มโอเปกในวันที่ 1-2 ก.ค.นี้จะต่ออายุการลดกำลังการผลิตน้ำมันออกไป ส่งผลให้หุ้นขนาดใหญ่ปรับตัวขึ้น นำโดยหุ้นกลุ่มพลังงาน และกลุ่มธนาคารพาณิชย์
สำหรับแนวโน้มการลงทุนในช่วงบ่ายนี้ นายณัฐชาต กล่าวว่า ตลาดฯน่าจะยังยืนในแดนบวกได้ต่อ พร้อมให้แนวรับ 1,735 จุด และแนวต้าน 1,750 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCB    มูลค่าการซื้อขาย  3,230.64 ล้านบาท ปิดที่ 145.50 บาท เพิ่มขึ้น 6.00 บาท
PTT    มูลค่าการซื้อขาย  1,841.58 ล้านบาท ปิดที่  49.50 บาท เพิ่มขึ้น 0.75 บาท
AOT    มูลค่าการซื้อขาย  1,184.39 ล้านบาท ปิดที่  74.00 บาท เพิ่มขึ้น 0.50 บาท
ADVANC มูลค่าการซื้อขาย  1,154.88 ล้านบาท ปิดที่ 215.00 บาท  ลดลง 3.00 บาท
PTTGC  มูลค่าการซื้อขาย  1,143.88 ล้านบาท ปิดที่  65.50 บาท เพิ่มขึ้น 1.50 บาท